
[bookmark: _Hlk180411306]CHINA NextGen: Experiente Interactive
Shanghai - Hangzhou - Suzhou

Lufthansa & Austrian Airlines | 10 zile | 2149 EUR
		Perioada: 25 Aprilie – 04 Mai 2027 (Paste)

O calatorie prin China contrastelor spectaculoase, unde gradinile clasice, vechile canale si traditiile milenare se intalnesc cu zgarie-norii, robotii umanoizi si inteligenta artificiala. De la farmecul oraselor istorice si peisajele legendare ale lacului West Lake din Hangzhou, pana la experiente interactive in care testam direct tehnologiile viitorului, exploram o tara fascinanta, in care trecutul si viitorul nu doar coexista, ci se intrepatrund la fiecare pas.








Atractii uimitoare si experiente captivante:
· China viitorului – o incursiune spectaculoasa in lumea robotilor si a inteligentei artificiale: De la vehiculele electrice inteligente NIO si tehnologia de schimbare rapida a bateriilor, la roboti umanoizi, roboti-caini, sah cu inteligenta artificiala si roboti care prepara cafea si inghetata, descoperim inovatiile care transforma lumea de maine in realitate. Ne bucuram de o experienta gastronomica inedita la Warehouse No. 3, unde bucataria chinezeasca este reinterpretata intr-o maniera contemporana, si exploram noi frontiere ale tehnologiei la Wensan Future Technology Center din Hangzhou, intr-o calatorie fascinanta intre traditiile milenare ale Chinei si universul futurist al AI.
· Shanghai – simbol al Chinei moderne: Descoperim o metropola spectaculoasa, unde zgarie-norii impresionanti, celebra promenada Bund, Gradina Yu si atmosfera cosmopolita contureaza un contrast fascinant intre traditia chineza si arhitectura viitorului.
· Suzhou – „Venetia Orientului”: Descoperim farmecul orasului strabatut de canale pitoresti, cu poduri de piatra, gradini clasice si arhitectura traditionala, intr-o atmosfera eleganta, care pastreaza farmecul Chinei de altadata.
· Hangzhou – capitala antica: Admiram peisajele emblematice ale orasului, de la lacul West Lake, inconjurat de gradini si alei pitoresti, pana la pagoda Six Harmonies, un reper istoric cu privelisti impresionante asupra imprejurimilor.

TAXE aeroport si intrare obiective


Orar de zbor - compania Lufthansa/Austrian Airlines
Bucuresti – Shanghai – Bucuresti
	Data plecare
	Plecare
	Sosire
	Ora plecare
	Ora Sosire

	25.04.2027
	Bucuresti, H. Coanda
	Frankfurt
	17:15
	18:50

	25.04.2027
	Frankfurt
	Shanghai
	21:30
	15:05 (26.04)

	04.05.2027
	Shanghai
	Viena
	09:30
	15:55

	04.05.2027
	Viena
	Bucuresti, H. Coanda
	21:35
	00:10 (05.05)


                *Orarul de zbor si compania aeriana pot suferi modificari.
Ziua 1 | 25 Aprile: Bucuresti - Frankfurt
Intalnire cu insotitorul de grup la Aeroportul Bucuresti Otopeni la ora 15:00 si imbarcare pentru zborul catre Shanghai, via Frankfurt.

Ziua 2 | 26 Aprilie: Shanghai - Orasul Viitorului
Sosire in Shanghai la ora 15:15 – Ni hao! Bine ati venit in China! Considerat cel mai modern si cosmopolit oras al tarii, Shanghai impresioneaza prin arhitectura sa futurista, zgarie-norii spectaculosi si energia unei metropole care pare nu doarme niciodata. Luam cina la un restaurant local, apoi suntem transferati la hotel, avand timp liber pentru odihna dupa zbor. Cazare la hotel Radisson Collection Yangtse 4*+ sau similar Shanghai. Nota: Cinele si pranzurile mentionate mai sus includ mancare cu specific chinezesc; in mod traditional chinezilor le place sa imparta mancarea si in unele locuri vom avea platouri/farfurii cu preparate pe care le vom imparti cu 4-8 persoane.

[bookmark: _Hlk225167769]Ziua 3 | 27 Aprilie: Shanghai - Gradini traditionale si panorame moderne
Mic-dejun. Incepem ziua cu o vizita la Gradina Yu, un refugiu de liniste in mijlocul agitatiei urbane. Pavilioanele traditionale, podurile arcuite si iazurile decorative contureaza un peisaj armonios, reprezentativ pentru arta gradinilor clasice chinezesti. Continuam cu Orasul Vechi, unde descoperim alei pitoresti, piete animate si temple traditionale, apoi ne indreptam spre Bund, celebra promenada de pe malul raului Huangpu. De aici, admiram contrastul dintre cladirile istorice cu arhitectura europeana si silueta futurista a cartierului financiar Pudong. Vizitam Turnul Oriental Pearl, unul dintre simbolurile Shanghaiului, si urcam pe platforma de observatie pentru a admira panorama orasului, a raului Huangpu si a promenadei Bund. Ne continuam explorarea in Fosta Concesiune Franceza, un cartier cu atmosfera aparte, cunoscut pentru strazile sale umbrite si arhitectura istorica, apoi ajungem pe Nanjing Road, celebra artera comerciala pietonala, unde magazinele si vitrinele moderne reflecta energia metropolei. Pranz la un restaurant local, apoi transfer la hotel si timp liber. Cazare la hotel Radisson Collection Yangtse 4*+ sau similar Shanghai.















   Ziua 4 | 28 Aprilie: Shanghai - Mobilitatea viitorului, Robotica si Inteligenta Artificiala
Mic-dejun. O zi dedicata inovatiei, tehnologiei si experientelor surprinzatoare. Astazi descoperim o alta fata a Shanghaiului – cea a inovatiei si a tehnologiilor care transforma deja viata de zi cu zi. De la vehicule electrice inteligente la roboti interactivi si solutii de inteligenta artificiala, exploram universul tehnologic al Chinei de maine. Incepem ziua cu o vizita la NIO, unul dintre brandurile premium de vehicule electrice din China, pentru a descoperi o noua perspectiva asupra mobilitatii inteligente.
· Tehnologie si design de ultima generatie: Exploram cele mai noi modele electrice NIO, tehnologiile de conducere inteligenta si functiile inovatoare ale habitaclului digital.
· Experienta la bordul vehiculelor electrice: Avem ocazia sa experimentam vehiculele NIO prin sesiuni de testare organizate in grupuri mici, pentru o experienta cat mai interactiva. 
· Schimbarea bateriei in doar cateva minute: Descoperim tehnologia inovatoare de battery swapping, prin care o baterie descarcata poate fi inlocuita cu una complet incarcata, in doar cateva minute – o alternativa ingenioasa la incarcarea conventionala. 
Ne oprim pentru pranz la Warehouse No. 3, un restaurant cu design industrial si atmosfera futurista, unde bucataria chinezeasca este reinterpretata intr-o maniera contemporana. Aromele traditionale se intalnesc cu prezentari creative, intr-o experienta gastronomica pe masura spiritului inovator al Shanghaiului. Continuam spre Zhangjiang Robot Town, unul dintre centrele de inovatie ale Shanghaiului, unde tehnologia devine o experienta interactiva. Aici, robotii si aplicatiile emergente ale inteligentei artificiale ne ofera o privire fascinanta asupra lumii de maine.
· Intalnire directa cu robotii: Descoperim roboti si roboti-caini si le testam capacitatile, intr-o experienta interactiva care aduce tehnologia mai aproape de vizitatori.
· Cafea si deserturi preparate de roboti: Urmarim demonstratii in care robotii prepara cafea si inghetata, ilustrand rolul tot mai important al automatizarii in activitatile cotidiene.
· Sah cu inteligenta artificiala: Ne punem la incercare strategia intr-o partida interactiva impotriva unui adversar robotic.
· Gadget-uri inteligente si instrumente muzicale AI: Descoperim jucarii interactive bazate pe inteligenta artificiala, chitare AI si alte dispozitive inteligente care imbina tehnologia cu divertismentul.
· O privire spre realitatea augmentata: Exploram ochelarii inteligenti AR si modul in care aceasta tehnologie poate schimba felul in care interactionam cu lumea din jur.
Incheiem programul cu o experienta inedita de livrare a mancarii cu ajutorul dronelor, in zona Zhangjiang. O demonstratie spectaculoasa a modului in care tehnologia redefineste serviciile cotidiene. Nota: disponibila in functie de conditiile operationale din ziua vizitei. Cazare la hotel Radisson Collection Yangtse 4*+ sau similar Shanghai.

Ziua 5 | 29 Aprilie: Shanghai - Suzhou
Mic-dejun. Incepem ziua cu o vizita la Templul Buddha de Jad, unul dintre cele mai cunoscute temple budiste din Shanghai, renumit pentru arhitectura traditionala, curtile interioare linistite si statuile sale pretioase din jad. Descoperim atmosfera spirituala a locului si aflam mai multe despre traditiile budismului chinez. Continuam cu Shangsheng-Xinsuo, un spatiu cultural si de lifestyle in care cladirile istorice se imbina cu designul contemporan. Fost complex institutional, zona gazduieste astazi spatii creative, magazine boutique si cafenele, oferind o perspectiva diferita asupra Shanghaiului, unde patrimoniul arhitectural intalneste stilul de viata modern.
Pranz la un restaurant local, apoi plecam spre Suzhou, un oras elegant, renumit pentru gradinile sale clasice chinezesti, canalele pitoresti si patrimoniul cultural bogat. Cazare la hotel UrCove by Hyatt 4* sau similar Suzhou.























Ziua 6 | 30 Aprilie: Suzhou: Venetia Orientului
Mic-dejun. Vizitam Gradina Maestrului Plaselor (Master of the Nets Garden), una dintre cele mai reprezentative gradini clasice din Suzhou, inclusa in patrimoniul mondial UNESCO. Desi are dimensiuni reduse, gradina impresioneaza prin armonia pavilioanelor elegante, iazurilor linistite, formatiunilor de stanci si perspectivelor atent construite, ilustrand rafinamentul artei traditionale chinezesti a amenajarii gradinilor.
Continuam plimbarea pe Pingjiang Road, o straduta istorica ce urmeaza traseul unui vechi canal. Descoperim farmecul cartierului traditional, cu alei inguste, case vechi pastrate de-a lungul timpului, mici magazine si cafenele locale, intr-o atmosfera autentica, ce pastreaza spiritul vechiului Suzhou. Urmatorul popas este Poarta Panmen, una dintre putinele porti antice ale orasului care s-au pastrat pana in prezent. Exploram acest ansamblu istoric si admiram peisajul traditional, completat de canale, poduri si vestigii ale vechii fortificatii.
Incheiem vizitele cu o experienta dedicata uneia dintre cele mai cunoscute traditii locale: prelucrarea matasii. Vizitam un atelier traditional, unde descoperim principalele etape ale acestui mestesug, de la gogosile viermilor de matase si extragerea firelor pana la tesere si obtinerea produselor finite, avand ocazia sa observam indeaproape tehnicile traditionale. Pranz la un restaurant local pe parcursul excursiei. Cazare la hotel UrCove by Hyatt 4* sau similar Suzhou.

Ziua 7 | 01 Mai: Suzhou – Hangzhou: Traditia ceaiului si secretele medicinei chineze
Mic-dejun. Plecam spre Hangzhou si vizitam o plantatie traditionala de ceai, unde aflam cum este cultivat si prelucrat Longjing (Dragon Well), unul dintre cele mai apreciate sortimente de ceai verde din China. Experienta continua cu o degustare de ceai Longjing, prilej pentru a descoperi aromele si caracteristicile diferitelor sortimente, precum si metodele traditionale de preparare a acestei bauturi cu o istorie indelungata. In continuare, vizitam Hu Qing Yu Tang, o farmacie traditionala de medicina chineza, fondata in 1874 si cunoscuta drept un veritabil „muzeu al medicinei chineze”. Aici descoperim universul remediilor pe baza de plante, principiile medicinei traditionale si rolul pe care acestea il ocupa de secole in cultura chineza. Pranz la un restaurant local pe parcursul excursiei. Cazare la hotel Radisson Blu Xintiandi 4*+ sau similar Hangzhou.

Ziua 8 | 02 Mai: Hangzhou
Mic-dejun. Incepem explorarea orasului Hangzhou, una dintre cele mai frumoase si importante destinatii istorice ale Chinei, renumita pentru peisajele sale formidabile si patrimoniul cultural bogat. Ne bucuram de o plimbare cu barca pe Lacul de Vest (West Lake), simbolul orasului, inclus in patrimoniul mondial UNESCO. Admiram peisajele deosebite, cu dealuri impadurite, pavilioane traditionale, poduri elegante si gradini istorice, intr-o atmosfera relaxanta. De-a lungul secolelor, frumusetea lacului a inspirat poeti, pictori si carturari chinezi, iar primavara ii confera un farmec aparte. Continuam cu Templul Jingci, un vechi lacas budist situat la poalele Pagodei Leifeng, in apropierea lacului. Fondat in perioada celor Cinci Dinastii, templul impresioneaza prin arhitectura traditionala, atmosfera linistita si celebrul clopot de seara, evocat in seria celor Zece Privelisti ale Lacului de Vest. Vizitam apoi Pagoda celor Sase Armonii (Six Harmonies Pagoda), unul dintre cele mai reprezentative monumente istorice ale orasului, situat pe malul nordic al raului Qiantang. Construita initial in timpul dinastiei Song de Nord, pagoda se remarca prin arhitectura sa distinctiva, ce imbina structura din lemn cu zidaria din caramida, si prin istoria sa indelungata. Pranz la un restaurant local pe parcursul excursiei. Dupa-amiaza, timp liber pentru relaxare sau pentru a explora orasul in ritm propriu. Cazare la hotel Radisson Blu Xintiandi 4*+ sau similar Hangzhou.

Ziua 9 | 03 Mai: Hangzhou – Shanghai: Tehnologia viitorului si metropola chineza
Mic-dejun. Incepem ziua cu o experienta inedita, dedicata inovatiei si tehnologiei, la Wensan Future Technology Center, un spatiu interactiv de peste 800 mp, unde descoperim cele mai noi proiecte ale companiilor tehnologice locale din Hangzhou. Exploram universul inteligentei artificiale si al roboticii prin demonstratii interactive si experiente practice. Descoperim roboti, modele lingvistice bazate pe inteligenta artificiala, robotii patrupezi dezvoltati de Deep Robotics si produse inovatoare locale. Prin prezentari ghidate si scenarii interactive, aflam cum tehnologiile digitale transforma viata de zi cu zi si contureaza locuintele si societatea viitorului. Continuam cu o vizita la Hema Fresh, un concept modern de supermarket care imbina cumparaturile traditionale cu tehnologia digitala. Descoperim varietatea produselor proaspete, de la fructe de mare si produse locale pana la gustari chinezesti, specialitati regionale si preparate gata de consum, intr-un exemplu reprezentativ al noii experiente de retail din China. Pranz la un restaurant local pe parcursul excursiei. Plecam spre Shanghai si timp liber pentru ultimele cumparaturi. Cazare la hotel Radisson Collection Yangtse 4*+ sau similar Shanghai.

Ziua 10 | 04 Mai: Shanghai – Bucuresti 
Dis-dimineata, luam micul dejun la pachet. Transferul la aeroport marcheaza finalul unei calatorii pline de descoperiri culturale, peisaje impresionante si experiente de neuitat prilejuite de Inteligenta Artificiala. Decolare din Shanghai la ora 09:30. Dupa o scurta escala in Viena, seara, ne imbarcam pe zborul Austrian Airlines la ora 21:35. Sosire pe Aeroportul International Henri Coanda (Otopeni) la ora 00:10 (05 Mai).

	TARIFE:
	calculate pentru un grup de 20 de platitori


    2149 euro loc adult in camera dubla,  Supliment: 400 euro in camera single
    Reducere:  -100 euro copil 2-11 ani cu 2 adulti in camera

	Servicii INCLUSE:
	 NU SUNT INCLUSE:

	
· Bilet de avion Bucuresti-Shanghai si retur, via Frankfurt/Viena
· Compania Lufthansa & Austrian Airlines; taxe de aeroport, bagaj de mana de 8 kg,  bagaj de cala 23 kg si catering.
· Transport cu autocar pe durata circuitului.
· Cazare 8 nopti astfel:
 3 nopti la hotel Radisson Collection Yangtse 4* Shanghai sau similar 
 2 nopti la hotel UrCove by Hyatt 4* Suzhou sau similar 
 2 nopti la hotel Radisson Blu Xintiandi 4* Hangzhou sau similar 
 1 noapte la hotel Radisson Collection Yangtse 4* Shanghai sau similar
·  Mese: 8 x mic-dejun, 7 x pranz si 1 cina.
· Tururile de oras, vizitele si excursiile mentionate in program:
Shanghai: Gradina Yu, Vechiul oras, Bund, Turnul Oriental Pearl, Fosta Concesiune Franceza Nanjing, Templul lui Buddha de Jad si commplexul Shangsheng·Xinsuo
Suzhou: Gradina Stapanului de Plase, Pingjiang Road si Poarta Panmen
Hangzhou: farmacia Hu Qing Yu Tang, Templul Jingci, Pagoda celor Sase Armonii
· Experiente tehnologice in Shanghai: vizite la NIO, gastronomie contemporana si la Zhangjiang Robot Town.
· Vizita la un atelier traditional de prelucrare a matasii.
· Plimbare cu barca traditionala pe lacul West Lake, in Hangzhou.
· Vizita la o plantatie de ceai si degustare de ceai verde Longjing.
· Experienta tehnologica in Hangzhou: vizita la Wensan Future Technology Center si Hema Fresh Supermarket.
· Biletele de intrare la obiectivele mentionate in program.
· Ghizi locali de limba engleza conform programului.
· Insotitor roman de grup.
	
· Asigurarea medicala de calatorie (Obligatoriu!) sau storno (se incheie odata cu contractul de comercializare a pachetului de servicii turistice).
· Taxe foto-video in interiorul obiectivelor turistice, bauturi si mese (altele decat cele mentionate la servicii incluse).
· Bacsisuri pentru prestatorii locali (ex: soferi, personal hotelier, ghizi): aprox 8 USD/persoana/zi se practica, se achita la sosirea in tara de destinatie.
· Alte servicii nementionate ca incluse in itinerarul de mai sus.



GRUP standard: 20 persoane. Pentru un grup de 19-15 persoane, pretul se majoreaza cu 80 EURO/persoana. Dupa 14 persoane, pretul se recalculeaza sau circuitul se reprogrameaza. De asemenea, in cazul unui grup mai mic decat grupul standard, agentia isi rezerva dreptul de a schimba compania aeriana sau hotelurile, cu pastrarea standardelor si cu informarea prealabila a turistilor inscrisi. Locurile confirmate suplimentar fata de grupul rezervat pot fi la un tarif mai mare (in functie de disponibilitatile la avion si cazare) si se supun unor reguli diferite de decomandare.

Documente de calatorie:
             Pentru aceasta excursie este necesar pasaport electronic sau pasaport simplu, valabil minimum 6 luni de la data incheierii calatoriei. Pasaportul trebuie sa contina cel putin doua pagini libere consecutive. Pasaportul temporar nu este acceptat. 

Pentru o rezervare ferma, va rog sa ne transmiteti urmatoarele date:
•	Numele si prenumele complete si corecte, asa cum apar in cartea de identitate sau in pasaport  
•	Adresa de resedinta, adresa de e-mail si numar telefon 

Intrucat protectia datelor cu caracter personal este foarte importanta pentru noi, va rugam sa transmiteti aceste informatii, precum si copiile documentelor oficiale (cu pana la 30 de zile inainte de plecare), exclusiv prin e-mail. Va rugam sa evitati transmiterea acestora prin intermediul aplicatiilor de mesagerie sau al retelelor sociale. Aceasta solicitare este in conformitate cu reglementarile GDPR aplicabile in Romania.

CONDITII DE INSCRIERE: 
· Pentru confirmarea rezervarii, este necesara achitarea unui avans de 30% din valoarea pachetului turistic.
· Diferenta de plata (70%) se achita cu cel tarziu 31 de zile inainte de data plecarii.

CONDITII DE ANULARE/PENALIZARE: 
· In cazul anularii rezervarii cu cel putin 31 de zile inainte de plecare, se retine avansul achitat (30% din valoarea pachetului);
· In cazul anularii cu mai putin de 30 de zile calendaristice inainte de data plecarii sau in caz de neprezentare, se retine integral contravaloarea pachetului turistic (100%).

	INFORMATII
	UTILE


[bookmark: _Hlk180580329]DOCUMENTE de calatorie: PASAPORT (documentele sa nu prezinte urme de deterioare a elementelor de siguranta si sa fie valabile minim 6 luni de la data terminarii calatoriei). Pentru a consulta lista statelor pentru care nu este necesara viza de intrare accesati site-ul Politiei de Frontiera www.politiadefrontiera.ro  sau al Ministerului de Externe www.mae.ro/travel-conditions     
- Minorii pot calatori in strainatate numai insotiti de un adult care detine acordul notarial al parintilor, conform legislatiei in vigoare. Daca minorul este insotit de unul dintre parinti, este necesar acordul notarial al celuilalt parinte.
- Pentru copiii sub 18 ani se recomanda detinerea unei copii a certificatului de nastere, pe langa pasaport.
- Tour Operatorul nu este responsabil in cazul refuzului autoritatilor de frontiera de a permite intrarea sau iesirea din tara.

OBSERVATII privind mijlocele de TRANSPORT:
- Corectitudinea numelor si a datelor personale ale calatorilor este responsabilitatea agentiei revanzatoare / agentului care a efectuat inscrierea
- Biletele de avion sunt nerambursabile si nu pot fi modificate dupa emitere. Compania aeriana poate aduce modificari de orar, ruta, tip de aeronava sau taxe; Tour Operatorul nu este responsabil pentru eventualele inconveniente, dar va informa in timp util
-  Alocarea locurilor in avion se face de regula la check-in, conform regulilor companiei aeriene. Locurile preferentiale pot implica costuri suplimentare si pot fi modificate fara notificare prealabila.
- Prezentarea la aeroport se face cu minimum 2 ore inainte de zbor; neprezentarea la timp poate duce la refuzul imbarcarii.
- Dupa sosire, bagajele se recupereaza din zona dedicata; eventualele probleme trebuie semnalate imediat la biroul de bagaje din aeroport.
- Asezarea in autocar se face in ordinea inscrierii, incepand cu a doua bancheta; suplimentul de single nu confera loc dublu in autocar.
- Femeile insarcinate in peste 6 luni trebuie sa prezinte certificat medical pentru calatoria cu avionul/nava; acceptarea la bord ramane la discretia companiei si a echipajului.

OBSERVATII pentru CAZARE si PROGRAMUL EXCURSIEI
- Clasificarea hotelurilor este cea oficiala din tarile vizitate, conform standardelor locale. Hotelurile pot fi schimbate pana la plecare, urmand a fi oferite unitati similare ca standard si localizare.
- Camerele triple sunt rare; la cerere se pot confirma camere duble cu pat suplimentar, in functie de disponibilitate si tipul hotelului.
- Repartizarea camerelor se face de catre receptia hotelului. Eventualele probleme se solutioneaza la fata locului, cu sprijinul reprezentantului Tour Operatorului. Unele facilitati pot fi contra cost, iar hotelurile pot solicita garantie (cash sau card), returnabila la plecare.
- Persoanele care calatoresc singure pot opta pentru camera Single sau Partaj. In lipsa unui partener de camera pana la termenul limita, se aplica suplimentul de single. Eventualele neintelegeri intre participantii la partaj nu sunt responsabilitatea agentiei.
- Tinuta decenta este obligatorie pentru orice cina servita la oricare din restaurantele hotelului. Domnii au acces cu pantalon lung si incaltaminte inchisa (nu in pantalon scurt si papuci sau sandale), iar doamnele in tinuta decenta.
- Mesele festive organizate in strainatate pot diferi de cele traditionale romanesti ca meniu, durata si divertisment.
- Solicitarile speciale (camere alaturate, pozitionare, meniuri speciale etc.) sunt transmise ca preferinte si nu pot fi garantate.
- Agentia isi rezerva dreptul de a refuza participarea la viitoare programe a persoanelor cu comportament necorespunzator.
- Insotitorul de grup poate modifica ordinea programului sau orele de desfasurare fara a afecta continutul serviciilor. Acesta ofera asistenta, traducere si informatii, fara a avea statut de ghid local autorizat.
- Explicatiile la obiectivele turistice sunt oferite de ghizi locali, conform legislatiei din tarile vizitate.

IMPORTANT
- Se recomanda incheierea unei asigurari Travel (medicala si storno) pentru protectie inainte si pe durata calatoriei.
- Pe parcursul excursiei pot aparea situatii de forta majora (intarzieri aeriene, greve, conditii meteo, restrictii de securitate etc.). Tour Operatorul va depune toate eforturile pentru solutionare, dar nu poate fi responsabil pentru eventualele costuri suplimentare generate de acestea.
- Preturile pot varia in functie de factori obiectivi (curs valutar, taxe, combustibil etc.). In cazul unei majorari de peste 8%, clientul poate rezilia contractul fara penalitati.
- Persoanele cu dizabilitati trebuie sa anunte gradul de invaliditate, cu toate amanuntele necesare, din momentul inscrierii si confirmarii rezervarii. Tour Operatorul nu isi asuma eventualele servicii speciale ce nu pot fi oferite de terti, in cazul in care nu au fost semnalate in momentul rezervarii si precizate in contractul de prestari servicii.
- Locurile promotionale (early booking sau oferte speciale) sunt limitate si pot fi epuizate inainte de termen.
- Bacsisurile pentru prestatorii locali (tips) reprezinta o practica internationala.
- Tour Operatorul nu este responsabil pentru pierderea sau furtul bagajelor, documentelor sau obiectelor personale; eventualele incidente trebuie raportate autoritatilor competente.
Prezentul document este parte integrate a contractului de prestari servicii.

